Diari Oficial de la Generalitat Valenciana


Sumari del DOGV 4023, del 18-06-2001 (2001/5756)

Informació pública del programa d'actuació integrada per a la gestió directa de la unitat d'execució Pont del Saboner.
----------------------------------------------------------------------------------------------------------------------

### Dades del document

Número de DOGV
:   4023

Data del DOGV
:   18-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5756


Organisme emissor
:   Ajuntament de Picassent

Tipus de document
:   Anunci

Informació pública del programa d'actuació integrada per a la gestió directa de la unitat d'execució Pont del Saboner. [2001/S5756]
  
«L'alcalde president d'aquest ajuntament, per Decret d'Alcaldia número 421/2001, va acordar:
  
1. Exposar al públic el programa d'actuació integrada per a la gestió directa de la unitat d'execució Pont del Saboner de Picassent, en el qual adjunta la següent documentació:
  
- Memòria justificativa.
  
- Sol·licitud de cèdula d'urbanització.
  
- Projecte d'urbanització.
  
- Compromisos de l'administració.
  
- Proposició economicofinancera.
  
- Relació de titulars cadastrals.
  
- Projecte de reparcel·lació i compte de liquidació provisional.
  
2. El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posterior o simultàniament- en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats per 20 dies addicionals si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als que, per desconéixer-la, presenten pliques prematurament.
  
3. Remetre avís al domicili fiscal dels que consten en el cadastre com a titulars de drets afectats per l'actuació proposada. Així mateix, de conformitat amb l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, practicar notificació a través de la publicació d'anunci en el Butlletí Oficial de la Província de València i en el tauler d'edictes d'aquest ajuntament als possibles interessats desconeguts en dit procediment. Indicar que, efectuada comprovació sobre titulars cadastrals, figura com desconegut el corresponent a la parcel·la amb referència cadastral 7673329EU6679F5281TU.
  
4t. Si es presentaren proposicions juridicoeconòmiques, l'acte d'obertura de pliques se celebrarà en la següent data hàbil a la conclusió del termini per a presentar-les, a la Sala de Regidors d'aquest ajuntament, exceptuant-se dissabtes.
  
5. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant aquest període, podran associar-se unint les seues proposicions.
  
Així mateix, per a informació dels interessats a consultar l'expedient, es fa saber que el mateix estarà a disposició del públic de dilluns a divendres, estos dos dies incisivament, en horari de 10.00 a 14.00 hores, a l'Oficina Tècnica de l'Ajuntament».